ananddey/assamese-wiki-corpus huggingface dataset:
জোহান হৰি

জোহান এডয়াৰ্ড হৰি ( ; জন্ম: ২১ জানুৱাৰী ১৯৭৯) এজন ব্ৰিটিছ-ছুইজাৰলেণ্ডৰ লেখক আৰু সাংবাদিক যিয়ে দ্য ইণ্ডিপেণ্ডেণ্ট আৰু দ্য হাফিংটন পোষ্টৰ বাবে লিখিছে। ২০০১ চনৰ পৰা আৰম্ভ হোৱা লেখা-চোৰ আৰু ৰচনা কৰা কামৰ কথা স্বীকাৰ কৰাৰ পিছত আৰু তেওঁৰ আচৰণক সমালোচনা কৰা সাংবাদিকসকলৰ ৱিকিপিডিয়াৰ পৃষ্ঠাত কু-অভিপ্ৰায়ৰ সম্পাদনা কৰাৰ পিছত ২০১১ চনত হৰিক দ্য ইণ্ডিপেণ্ডেণ্টৰ পৰা নিলম্বন কৰা হয় আৰু পিছলৈ তেওঁ পদত্যাগ কৰে। তাৰ পিছত তেওঁ হতাশা, ড্ৰাগছৰ বিৰুদ্ধে যুদ্ধ, মনোযোগৰ সময়সীমাৰ ওপৰত প্ৰযুক্তিৰ প্ৰভাৱ আদি বিষয়ত কিতাপ লিখিছে।

প্ৰাৰম্ভিক জীৱন

স্কটলেণ্ডৰ গ্লাছগোত স্কটিছ মাতৃ আৰু চুইজাৰলেণ্ডৰ পিতৃৰ ঘৰত জন্মগ্ৰহণ কৰা হৰি কেঁচুৱা অৱস্থাত তেওঁৰ পৰিয়াল লণ্ডনলৈ স্থানান্তৰিত হোৱাৰ আগতে। হৰিয়ে কয় যে তেওঁৰ শৈশৱত তেওঁৰ পিতৃ আঁতৰত থকাৰ সময়ত আৰু তেওঁৰ মাতৃ অসুস্থ হৈ থকাৰ সময়ত তেওঁক শাৰীৰিকভাৱে নিৰ্যাতন চলোৱা হৈছিল।

তেওঁ হেৰ'ৰ সৈতে জড়িত স্বতন্ত্ৰ বিদ্যালয় দ্য জন লায়ন স্কুল আৰু তাৰ পিছত ফিঞ্চলিৰ ৰাজ্যিক ষষ্ঠ শ্ৰেণী উডহাউছ কলেজত পঢ়িছিল। ২০০১ চনত কেম্ব্ৰিজৰ কিংছ কলেজৰ পৰা সমাজ আৰু ৰাজনীতি বিজ্ঞানত ডাবল ফাৰ্ষ্ট লাভ কৰি হৰি স্নাতক ডিগ্ৰী লাভ কৰে।

তথ্যসূত্ৰ
ৰামদাস গান্ধী

ৰামদাস মোহনদাস গান্ধী (২ জানুৱাৰী ১৮৯৭ - ১৪ এপ্ৰিল ১৯৬৯) মহাত্মা গান্ধীৰ তৃতীয় সন্তান। তেওঁৰ জন্মহয় দক্ষিণ আফ্ৰিকাত। তেওঁ তেওঁৰ পিতৃ-মাতৃ আৰু তেওঁৰ আটাইকেইজন ভায়েকৰ পৰা পৃথক হৈ জীৱন নিৰ্বাহ কৰিছিল। তেওঁৰ আৰু তেওঁৰ পত্নী নিৰ্মলাৰ তিনিটা সন্তান আছিল; সুমিত্ৰা গান্ধী, কানু গান্ধী আৰু উষা গান্ধী। তেওঁ পিতাকৰ ভাৰতীয় স্বাধীনতা আন্দোলনৰ সংগ্ৰামটো সক্ৰিয় অংশগ্ৰহণ কৰিছিল।

বৈৰাগ্যৰ প্ৰতি বিশেষভাৱে আকৰ্ষিত নোহোৱা সত্ত্বেও ১৯৩০ চনৰ কঠোৰ অসামৰিক আন্দোলনসমূহত অংশগ্ৰহণ কৰিছিল। বাৰম্বাৰ কাৰাবাস খটাৰ ফলত তেওঁৰ স্বাস্থ্যৰ ওপৰত গুৰুতৰ প্ৰভাৱ পৰিছিল। দক্ষিণ আফ্ৰিকাত ডাঙৰ দীঘল হোৱা বাবে তেওঁ কেতিয়াও পিতৃৰ দৰিদ্ৰতাৰ আদৰ্শবাদক আঁকোৱালি ল'ব পৰা নাছিল।

মহাত্মাৰ শেষকৃত্যত তেওঁৰ অন্তিম ইচ্ছামতে ৰামদাস গান্ধীয়েই মুখাগ্নি কৰিছিল। তেওঁৰ সৈতে তেওঁৰ ভাতৃ দেৱদাস গান্ধীয়েও এই শেষকৃত্যত যোগদান কৰিছিল।

৭২ বছৰ বয়সত পিতৃৰ জন্মশতবৰ্ষৰ সময়তেই তেওঁৰ মৃত্যু হয়। মৃত্যুৰ সময়ত তেওঁ পত্নী নিৰ্মলা আৰু তিনিটা সন্তানক এৰি থৈ যায় যাৰ কোনোৱেই এতিয়া জীৱিত নাই।

তথ্যসূত্ৰ

বাহ্যিক সংযোগ

গান্ধীৰ পৰিয়াল বৃক্ষ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:মহাত্মা গান্ধী
ভি. কে. মূৰ্তি

ভেংকটৰামা পণ্ডিত কৃষ্ণমূৰ্তি (; ২৬ নৱেম্বৰ ১৯২৩ – ৭ এপ্ৰিল ২০১৪) একালৰ ভায়োলিনবাদক তথা কাৰাবন্দী স্বাধীনতা সংগ্ৰামী গুৰু দত্তৰ চলচ্চিত্ৰৰ নিয়মীয়া কেমেৰামেন আছিল; যাক পেছাগতভাৱে ভি.কে. মূৰ্তি নামেৰে জনা গৈছিল। তেওঁ কিছু ভাৰতীয় চলচ্চিত্ৰৰ উল্লেখযোগ্য বিপৰীতমুখী ক’লা আৰু বগা ৰঙৰ প্ৰতিচ্ছবি নিৰ্মাণৰ বাবে প্ৰখ্যাত। ভাৰতৰ প্ৰথমখন চিনেমাস্কোপ ছবি কাগজ কে ফুলৰ চিত্ৰগ্ৰহণো তেৱেঁ কৰিছিল। চলচ্চিত্ৰ উদ্যোগ, বিশেষকৈ ভাৰতীয় চলচ্চিত্ৰ জগতলৈ আগবঢ়োৱা অৱদানৰ বাবে তেওঁক ২০০৫ চনত আই.আই.এফ.এ. লাইফটাইম এচিভমেণ্ট বঁটাৰে সন্মানিত কৰা হয়। ২০১০ চনত ভাৰতীয় চলচ্চিত্ৰলৈ আগবঢ়োৱা অৱদানৰ বাবে তেওঁক দাদা চাহেব ফালকে বঁটাৰে সন্মানিত কৰা হয়।

প্ৰাৰম্ভিক জীৱন

১৯২৩ চনৰ ২৬ নৱেম্বৰত মহীশূৰত এটা ব্ৰাহ্মণ পৰিয়ালত মূৰ্তিৰ জন্ম হৈছিল। তেওঁ লক্ষ্মীপুৰম স্কুলত পঢ়িছিল আৰু তাত সংগীতক নিজৰ ঐচ্ছিক বিষয় হিচাপে বাছি লৈ ভায়’লিন বজাবলৈ শিকিছিল। ১৯৪৬ চনত তেওঁ বাংগালুৰুৰ শ্ৰীজয়চমৰাজেন্দ্ৰ পলিটেকনিকৰ (বৰ্তমানৰ চৰকাৰী চলচ্চিত্ৰ আৰু টেলিভিছন প্ৰতিষ্ঠান) পৰা চিনেমেট'গ্ৰাফীত ডিপ্লমা লাভ কৰে। দৃশ্য মাধ্যমৰ প্ৰতি প্ৰবল আকৰ্ষণ অনুভৱ আৰু এই ক্ষেত্ৰত কেৰিয়াৰ গঢ়িবলৈ ইচ্ছা কৰি তেওঁ পঢ়া-শুনা এৰি বোম্বাইলৈ (বৰ্তমান মুম্বাই) ৰাওনা হয়।

কৰ্মজীৱন

মূৰ্তিয়ে মহাৰাণা প্ৰতাপ ছবিখনেৰে চলচ্চিত্ৰত নিজৰ কৰ্মজীৱন আৰম্ভ কৰে। ১৯৫১ চনৰ বাজীত তেওঁ চিনেমাট’গ্ৰাফাৰ ভি ৰাত্ৰৰ সহকাৰী হিচাপে কাম কৰে, যিখন পৰিচালক হিচাপে গুৰু দত্তৰ প্ৰথম ছবি আছিল। মূৰ্তিৰ মসৃণ আৰু তৰল চিত্ৰগ্ৰহণত আপ্লুত হৈ দত্তই তেওঁক তেওঁৰ পৰৱৰ্তী ছবি জালৰ (১৯৫২) বাবে লয়, যিখন মুখ্য চিত্ৰগ্ৰহণকাৰী হিচাপে মূৰ্তিৰ প্ৰথমখন ছবি। তাৰ পিছৰে পৰা মূৰ্তি, ১৯৬৪ চনত গুৰু দত্তৰ মৃত্যুলৈকে তেওঁৰ দলৰ অংশ হৈ পৰে।

১৯৫৯ চনত গুৰু দত্তৰ কাগজ কে ফুল নামৰ ছবিখনে পৰিচালকৰ অন্যতম শ্ৰেষ্ঠ ছবি হিচাপে সমালোচকৰ প্ৰশংসা লাভ কৰে। আনবোৰ দিশতকৈ চিনেমেট’গ্ৰাফীৰ ক্ষেত্ৰত যথেষ্ঠ প্ৰশংসা লাভ কৰাৰ লগতে এই ক্ষেত্ৰত অতুলনীয় ইতিহাসৰ সৃষ্টি কৰিছিল। ভি কে মূৰ্তিয়ে ব্যাপক প্ৰশংসা লাভ কৰে আৰু শ্ৰেষ্ঠ চিনেমেট’গ্ৰাফাৰৰ ফিল্মফেয়াৰ বঁটা লাভ কৰে। ১৯৬২ চনত চাহিব বিবি ঔৰ গুলামৰ বাবে মূৰ্তিয়ে আকৌ এই বঁটা লাভ কৰি মূৰ্তিয়ে একে কৃতিত্বৰ পুনৰাবৃত্তি কৰে। দত্তৰ মৃত্যুৰ আগলৈকে তেওঁ পৰিচালকজনৰ সৈতে একচেটিয়াভাৱে কাম কৰে। গুৰু দত্তৰ প্যাসা, চাহিব বিবি ঔৰ গুলাম আৰু আৰপাৰ আদি ছবিত মূৰ্তিৰ শ্ৰেষ্ঠত্ব প্ৰকাশ পাইছিল। দত্তৰ মৃত্যুৰ পিছত মূৰ্তিয়ে কামাল আমৰোহীৰ সৈতে তেওঁৰ মাষ্টাৰপিছ পাকিজা আৰু ৰাজিয়া চুলতানৰ কাম কৰে। গুৰু দত্তৰ পিছত মূৰ্তিয়ে আন পৰিচালকক বিশেষ উৎকৃষ্ট কাম দিব পৰা নাছিল। পিছৰ বছৰবোৰত তেওঁ প্ৰমোদ চক্ৰৱৰ্তী (নয়া জামানা, জুগনু), শ্যাম বেনেগাল আৰু গোবিন্দ নিহলানী (তমছ) আদি পৰিচালকৰ সৈতে কাম কৰিছিল।

ৰাজেন্দ্ৰ সিং বাবু পৰিচালিত, অন্যতম প্ৰশংসিত কানাড়া ছবি হুভু হান্নু ছবিৰ চিনেমেট’গ্ৰাফাৰ আছিল মূৰ্তি আৰু তেওঁ সেই ছবিখনৰ এটা চৰিত্ৰতো অভিনয় কৰিছিল। দূৰদৰ্শনৰ দ্বাৰা প্ৰযোজিত আৰু শ্যাম বেনেগালৰ দ্বাৰা পৰিচালিত বহুল প্ৰশংসিত টেলিভিছন ধাৰাবাহিক ভাৰত এক খোজৰ মুখ্য চিনেমেট’গ্ৰাফাৰ আছিল মূৰ্তি।

বঁটা

শ্ৰেষ্ঠ চিত্ৰগ্ৰহণকাৰীৰ ফিল্মফেয়াৰ বঁটা – কাগজ কে ফুল (১৯৫৯)
শ্ৰেষ্ঠ চিত্ৰগ্ৰহণকাৰীৰ ফিল্মফেয়াৰ বঁটা – চাহিব বিবি ঔৰ গুলাম (১৯৬২)
আই.আই.এফ.এ লাইফটাইম এচিভমেণ্ট এৱাৰ্ড – আমষ্টাৰডাম, ২০০৫
২০০৮ বৰ্ষৰ বাবে দাদা চাহেব ফাল্কে বঁটা

টোকা

বাহ্যিক সংযোগ

শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ভাৰতীয় চিত্ৰগ্ৰহণকাৰী
গৌৰী মৌলেখী

গৌৰী মৌলেখী ;ভাৰতৰ এগৰাকী পশু কল্যাণ কৰ্মী।লোকসভাৰ সংসদ শ্ৰীমতী মানেকা গান্ধীয়ে প্ৰতিষ্ঠা কৰা ভাৰতৰ সৰ্ববৃহৎ পশু কল্যাণ সংস্থা পিপল ফৰ এনিমেলছৰ ট্ৰাষ্টী। গৌৰী মৌলেখীয়ে শ্ৰীমতী গান্ধীৰ এগৰাকী ৰক্ষক হিচাপে পশুৰ অধিকাৰৰ বাবে সফল অভিযানৰ নেতৃত্ব দিছে, য'ত গৰু বলি দি বধ কৰা প্ৰথাৰ বিৰুদ্ধে অভিযান ও অন্তৰ্ভুক্ত।

পৃষ্ঠভূমি

গৌৰী মৌলেখীয়ে ১৯৯৫ চনত লক্ষ্ণৌৰ পিপল ফৰ এনিমেলছত স্বেচ্ছাসেৱী হিচাপে কাম কৰিবলৈ আৰম্ভ কৰে, য’ত তেওঁ চহৰখনৰ প্ৰথমটো পশু আশ্ৰয় শিবিৰ স্থাপনৰ ক্ষেত্ৰত গুৰুত্বপূৰ্ণ ভূমিকা পালন কৰিছিল। আশ্ৰয় শিবিৰৰ বাবে ধন সংগ্ৰহতো সহায় কৰিছিল, পৰিত্যক্ত কুকুৰ পুনৰ্বাসনৰ বাবে দত্তক লোৱা কাৰ্যসূচী চলাইছিল আৰু দুৰ্দশাগ্ৰস্ত জীৱ-জন্তুৰ বাবে পশু এম্বুলেন্স সেৱাৰ সমন্বয়ৰ সুবিধাও কৰিছিল। ২০০৪ চনৰ পৰা ২০০৮ চনলৈকে নয়ডাৰ ছ’চাইটি ফৰ প্ৰিভেনচন অৱ ক্ৰুৱেলটি টু এনিমেলছ (এছপিচিএ)ৰ সৈতে ঘনিষ্ঠভাৱে কাম কৰি সংস্থাটোৰ আশ্ৰয় প্ৰচেষ্টাত অৰিহণা যোগাইছিল। ২০০৮ চনত ডেৰাডুনৰ পশু কল্যাণমূলক এন জি অ’ ৰাহাতত স্বেচ্ছাসেৱী হিচাপে কাম কৰে। এই সময়ছোৱাত তেওঁ এন জি অ’টোৰ বাবে ধন সংগ্ৰহৰ প্ৰচেষ্টাত সক্ৰিয়ভাৱে জড়িত হৈ পৰিছিল। ২০১২ চনত তেওঁ পিপল ফৰ এনিমেলছ - পিপল ফৰ এনিমেল উত্তৰাখণ্ডৰ উত্তৰাখণ্ড অধ্যায় গঠন কৰে।

আন্তঃৰাষ্ট্ৰীয় পৰ্যায়তো সক্ৰিয় মৌলেখী। গাধিমাই উৎসৱত সংঘটিত হোৱা বৃহৎ গণ ধৰ্মীয় পশু হত্যাৰ অন্ত পেলাবলৈ নেপালত শিবিৰ কৰিছিল। ২০১৩ চনত জলবায়ু দুৰ্যোগৰ সৃষ্টি হৈ যেতিয়া অস্বাভাৱিক প্ৰচণ্ড বৰষুণৰ ফলত উত্তৰ ভাৰতত বানপানীৰ সৃষ্টি হৈছিল তেতিয়া তেওঁ ভাৰতলৈ উভতি আহে। মৌলেখীয়ে বানপীড়িত কেদাৰনাথ অঞ্চলৰ পৰা ৬ হাজাৰৰো অধিক জীৱ-জন্তু উলিয়াই অনাত সহায় কৰিছিল। এই জীৱ-জন্তুবোৰক বচাই দুৰ্যোগৰ সৈতে মোকাবিলা কৰাৰ বাবে ভৱিষ্যতৰ ৰাষ্ট্ৰীয় নীতিক প্ৰভাৱিত কৰিছিল। পৰিকল্পনাসমূহত এতিয়া পশু কল্যাণৰ বিবেচনা সন্নিবিষ্ট কৰা হৈছে। মৌলেখীয়ে সোণেপুৰ পশু মেলাত (অবৈধ) বন্যপ্ৰাণীৰ ব্যৱসায়ৰ অন্ত পেলোৱা অভিযানতো সহায় কৰিছিল। এই কাৰ্য্যৰ বাবে মৌলেখীয়ে নাৰী শক্তিপুৰস্কাৰ (ৰাষ্ট্ৰীয় বঁটা) লাভ কৰে।

২০১৯ চনত মৌলেখীয়ে পশু কল্যাণ উন্নত কৰাৰ বাবে চৰকাৰৰ পূৰ্বৰ প্ৰতিশ্ৰুতি বাস্তৱায়িত কৰিবলৈ এক অভিযান আৰম্ভ কৰে। ৰাজ্যিক পশু কল্যাণ ব’ৰ্ড গঠনৰ দহ বছৰীয়া নিৰ্দেশনা সম্পৰ্কে ভাৰতৰ প্ৰতিখন ৰাজ্যলৈ লিখিছিল। এই ব’ৰ্ডসমূহক উচ্চতম ন্যায়ালয়ে অনুৰোধ কৰিছিল যদিও কিছুমান সৃষ্টি হৈছিল, আন কিছুমান সৃষ্টি হোৱা নাছিল। যিবোৰ গঠন হৈছিল সেইবোৰ নামতহে আছিল কাৰণ তেওঁলোকৰ কৰ্মচাৰী বা বাজেটৰ অভাৱ আছিল। ২০২০ চনত মৌলেখীয়ে ভাৰতৰ উচ্চতম ন্যায়ালয়ক ৰাজ্যসমূহে ৰাজ্যিক পশু কল্যাণ ব’ৰ্ড গঠন কৰিবলৈ ৰিট জাৰি কৰিবলৈ অনুৰুধ কৰে।

বঁটা আৰু সন্মান

২০১৩: উত্তৰাখণ্ড বানপানীৰ সময়ত পশু সুৰক্ষা আৰু দুৰ্যোগ ব্যৱস্থাপনাৰ বিশিষ্ট সেৱাৰ বাবে উত্তৰাখণ্ড চৰকাৰে সম্বৰ্ধনা জনোৱা
২০১৭: পৰীক্ষাগাৰত জীৱ-জন্তুৰ অপ্ৰয়োজনীয় ব্যৱহাৰ হ্ৰাস কৰাৰ দিশত অৱদানৰ বাবে লাছ বঁটা
৮ মাৰ্চ ২০১৮: ভাৰতৰ মহিলাৰ বাবে সৰ্বোচ্চ অসামৰিক বঁটা নাৰী শক্তিপুৰস্কাৰ।
২০১৮: পশু কল্যাণৰ ক্ষেত্ৰত যোগ্য কামৰ বাবে লক্ষ্ণৌ বিশ্ববিদ্যালয়ৰ বিশিষ্ট প্ৰাক্তন ছাত্ৰ বঁটা
২০১৮: আমেৰিকাৰ কেনছাছ চিটিত হিউমেন ছ’চাইটি ইণ্টাৰনেশ্যনেলৰ পৰা অসাধাৰণ পশু সুৰক্ষা বঁটা

লগতে চাওক

পশু অধিকাৰৰ সমৰ্থকসকলৰ তালিকা
ভাৰতত পশুৰ অধিকাৰ আৰু কল্যাণ

তথ্যসূত্ৰ
কে সৰস্বতী আম্মা

কে. সৰস্বতী আম্মা (; ১৪ এপ্ৰিল ১৯১৯ – ২৬ ডিচেম্বৰ ১৯৭৫) এগৰাকী মালায়লম নাৰীবাদী লেখিকা। তেওঁৰ চুটিগল্পসমূহ আমেৰিকাৰ কেইবাটাও প্ৰকাশনে অনুবাদ কৰিছে।

প্ৰাৰম্ভিক জীৱন

১৯১৯ চনৰ ৪ এপ্ৰিলত কেৰালাৰ ত্ৰিবান্দ্ৰমৰ ওচৰৰ কুন্নুমপূজা নামৰ এখন গাঁৱত কে সৰস্বতী আম্মাৰ জন্ম হৈছিল। পিতৃ পথমানৱাপিল্লা আৰু মাতৃ কাৰ্তিয়ানী আম্মাৰ তৃতীয় আৰু কনিষ্ঠ কন্যা। ১৯৩৬ চনত ইংৰাজী বিদ্যালয়ৰ পৰীক্ষাত প্ৰথম হৈ উত্তীৰ্ণ হয়। দুবছৰৰ পাছত তেওঁৰ প্ৰথম গল্প সংকলন প্ৰকাশ পায়। কিন্তু এই সময়লৈকে পৰিয়ালৰ সৈতে থকা জটিল সম্পৰ্কই তেওঁক আৱেগিকভাৱে ক্লান্ত কৰি পেলাইছিল। ইয়াৰ ফলত তেওঁৰ পঢ়া-শুনাত প্ৰভাৱ পৰিছিল। পিছলৈ ১৯৪০ চনত তেওঁ ত্ৰিবান্দ্ৰম চৰকাৰী কলা মহাবিদ্যালয়ত যোগদান কৰে। . ভাৰতৰ প্ৰাক্তন ৰাষ্ট্ৰপতি কে আৰ নাৰায়ণন আৰু মালায়লম ভাষাৰ ৰোমাণ্টিক কবি চাংগামপূজা কৃষ্ণ পিল্লাই তেওঁৰ কলেজীয়া সহপাঠী আছিল। ১৯৪৫ চনত তেওঁ ট্ৰেভাংকুৰত লোকেল ফাণ্ড অডিট বিভাগৰ চৰকাৰী চাকৰিত যোগদান কৰে। . এই চাকৰিত থকাৰ সময়তে তেওঁ ‘পন্নুমকুদম’ (সোণৰ পাত্ৰ) শীৰ্ষক চুটিগল্পটো লিখি উলিয়াইছিল।

সাহিত্যিক জীৱন

১৯৩৮ চনত কে সৰস্বতী আম্মাৰ প্ৰথম চুটিগল্প প্ৰকাশৰ পিছত ১২টা চুটিগল্পৰ সংকলন, এখন উপন্যাস আৰু এখন নাটক প্ৰকাশ পায়। ১৯৫৮ চনত পুৰুষনমৰিল্লাথা লোকাম শীৰ্ষক এখন প্ৰবন্ধ গ্ৰন্থ প্ৰকাশ পায়। সেই সময়ত তেওঁক 'মানুহ ঘৃণা কৰা' বুলি অভিহিত কৰা হৈছিল যদিও পিছৰ নাৰীবাদী পণ্ডিতসকলে তেওঁক প্ৰশংসা কৰিছে।

সৰস্বতী আম্মাৰ ৰচনাসমূহ বেছিভাগেই আছিল সামাজিক-ৰাজনৈতিক ব্যংগ। তেওঁৰ ৰচনাসমূহে পুৰুষ আৰু মহিলাৰ জটিল সম্পৰ্কৰ সন্ধান কৰিছে। তেওঁ নাৰীপূজাক তীব্ৰ সমালোচনা কৰিছিল। তেওঁ লিখিছে, “পত্নীয়ে স্বামীক ব্যক্তি হিচাপে নহয়, আদৰ্শ হিচাপেহে পূজা কৰে; এগৰাকী নাৰীৰ স্বামীৰ প্ৰতি থকা ভক্তিৰ ভিত্তি সেই পুৰুষৰ প্ৰতি থকা প্ৰেম নহয়, বৰঞ্চ নিজৰ আত্মগুৰুত্ব বৃদ্ধিৰ প্ৰয়াস। আংশিকভাৱে ইংৰাজীলৈ অনুবাদ কৰা সৰস্বতী আম্মাৰ কল্পকাহিনীৰ এটা নিৰ্বাচিত কল্পকাহিনী টেলছ অৱ এ ফৰগটেন ফেমিনিষ্ট নামেৰে প্ৰকাশ পাইছিল। প্ৰস্তাৱনাত জেন্সি জেমছে কৈছে, "গল্পটোত তেওঁ নাৰীৰ পুৰুষ আৰু প্ৰেমৰ বিষয়ে থকা ভ্ৰমবোৰ ছিন্নভিন্ন কৰি পেলাইছিল।" তেওঁ পিতৃতন্ত্ৰ আৰু পৰম্পৰাৰ ওপৰত তীব্ৰ আক্ৰমণ চলাইছিল।

জীৱন আৰু মৃত্যু

পুতেকে চাকৰি পাই আঁতৰি যোৱাৰ পিছত সৰস্বতী আম্মাই স্বাভাৱিক জীৱনৰ পৰা আঁতৰি আহিছিল। . ১৯৬১ চনত তেওঁৰ ভতিজাকৰ মৃত্যু হয়, যাৰ ফলত সৰস্বতী আম্মা বিধ্বস্ত হৈ পৰে। পিছৰ বছৰবোৰত ১৯৬৩ চনত মাকৰ মৃত্যু হয়, ১৯৬৭ চনত ভগ্নীয়ে আত্মহত্যা কৰে। ১৯৭৫ চনত কে. সৰস্বতী আম্মাৰ নিজ বাসগৃহতে মৃত্যু হয়।

তথ্য উৎস

শ্ৰেণী:ভাৰতীয় সাহিত্যিক
শ্ৰেণী:ভাৰতীয় নাৰীবাদী লেখক
হৃদয় কঁপোৱা গান

হৃদয় কঁপোৱা গান (ইংৰাজী:Hriday Kapowa Gaan) ২০০৪ চনত মুক্তি লাভ কৰা এখন অসমীয়া চলচ্চিত্ৰ। চলচ্চিত্ৰখনৰ পৰিচালনা আৰু সংগীত পৰিচালনা জয়ন্ত নাথৰ। মুখ্য চৰিত্ৰত অভিনয় কৰে যতীন বৰা, প্ৰস্তুতি পৰাশৰ, নিপন গোস্বামী ইত্যাদি।

অভিনয়ত

যতীন বৰা
প্ৰস্তুতি পৰাশৰ
নিপন গোস্বামী
ৰীনা বৰা
দেৱজিত মজুমদাৰ
পুৰৱী শৰ্মা

সংগীত

চলচ্চিত্ৰখনৰ সংগীত পৰিচালনা জয়ন্ত নাথৰ। গীতসমূহত কণ্ঠ নিগৰাইছিল জুবিন গাৰ্গ, কুমাৰ চানু, বিনোদ ৰাথোৰ, মহালক্ষ্মী আয়াৰ, কল্পনা পাটোৱাৰী, শান্তা উজীৰ, শাশ্বতী ফুকন, পবিত্ৰ মাৰ্ঘেৰিটা, মিন্তুমণি শইকীয়া, জয়া ইৰাণী, মহেন্দ্ৰ হাজৰিকা আৰু জয়ন্ত নাথে। এলবামটিত মুঠ ৮টি গীত সন্নিবিষ্ট আছে।

তথ্যসূত্ৰ

বাহ্যিক সংযোগ

হৃদয় কঁপোৱা গান - IMDb

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
ইজৰাইল

ইজৰাইল হৈছে মধ্যপ্ৰাচ্যৰ এখন সংসদীয় গণতন্ত্ৰ। ভূমধ্য সাগৰৰ পূৱ উপকূলত অৱস্থিত এই ৰাষ্ট্ৰৰ ৰাজধানী হৈছে জেৰুজালেম। বিশ্বৰ ৫০খন মুছলিম ৰাষ্ট্ৰৰ ৩০খন দেশে ইজৰাইলক ৰাষ্ট্ৰ হিচাপে স্বীকৃতি দিব নিবিচাৰে। বৰ্তমান এই অঞ্চলৰ গাজা উপত্যকা, পশ্চিম তীৰ আৰু গোলান মালভূমি ইজৰাইসৰ দখলত থকা বিতৰ্কীত স্থান হিচাপে পৰিগণিত হৈছে।

ইতিহাস

প্ৰথম বিশ্বযুদ্ধত তুৰ্কী ওছমানীয় সাম্ৰাজ্যৰ পতনৰ পাছত পেলেষ্টাইন বা ফিলিষ্টিনসহ অধিকাংশ আৰৱ এলেকা ইংলেণ্ড-ফ্ৰান্সৰ মেণ্ডেটৰ হাতলৈ যায়। ১৯১৭ চনৰ ২ নৱেম্বৰত ব্ৰিটীছ বৈদেশিক মন্ত্ৰী আৰ্থাৰ জেমছ ৱালফোৰে ইহুদীবাদীসকললৈ লিখা এখন পত্ৰত পেলেষ্টাইনী ভূখণ্ডত একন ইহুদী ৰাষ্ট্ৰ প্ৰতিষ্ঠাৰ প্ৰতিশ্ৰুতি ঘোষণা কৰে। এই ঘোষণাৰ মাধ্যমেৰে ফিলিস্তিন এলেকাৰ ইহুদিসকলৰ পৃথক ৰাষ্ট্ৰৰ সম্ভাৱনা উজ্জ্বল হয় আৰু বিপুলসংখ্যক ইহুদি ইউৰোপৰ পৰা ফিলিষ্টিনত বসতি স্থাপন কৰিবলৈ আহে।

১৯০৫ চনৰ পৰা ১৯১৪ চন পৰ্যন্ত ফিলিষ্টিনত ইহুদীৰ সংখ্যা আছিল মাত্ৰ কেই হেজাৰমান। কিন্তু ১৯১৪ চনৰ পাছত প্ৰথম বিশ্বযুদ্ধ আৰম্ভ হোৱাৰ পৰা ১৯১৮ চন পৰ্যন্ত ব্ৰিটীছসকলৰ সহযোগিতাৰ ফলত ফিলিষ্টিনত ইহুদীৰ সংখ্যা ২০ হেজাৰলৈ উন্নীত হয়। ১৯১৯ চনৰ পৰা ১৯২৩ চনলৈ এই সংখ্যা ৩৫ হেজাৰলৈ বৃদ্ধি পায়। ১৯৩১ চনত ইহুদীৰ সংখ্যা প্ৰায় ৫ গুণ বৃদ্ধি হৈ ১ লাখ ৮০ হেজাৰ হয়। এইদৰে ফিলিষ্টিনত ইহুদী অভিৱাসীৰ সংখ্যা উল্লেখযোগ্য হাৰত বাঢ়ি থাকে আৰু ১৯৪৮ চনত এই সংখ্যা ৬ লাখলৈ উন্নীত হয়।

১৯১৮ চনত বৃটেইনৰ সহযোগিতাত গুপ্ত ইহুদী বাহিনী "হাগানাহ" গঠিত হয়। এই বাহিনী ইহুদীবাদীসকলৰ অবৈধ ৰাষ্ট্ৰ তৈয়াৰ কৰাৰ কামত গুৰুত্বপূৰ্ণ ভূমিকা পালন কৰে। প্ৰথমতে হাগানাহ বাহিনীৰ দায়িত্ব ফিলিষ্টিনী জনগণৰ বিৰুদ্ধে ইহুদীবাদীসকলক সহায়তা কৰা আছিল যদিও পৰৱৰ্তীকালত ই সংঘবদ্ধ সন্ত্ৰাসী বাহিনীলৈ পৰিণত হয়। ফিলিষ্টিনী জনগণৰ ঘৰবাৰী আৰু খেতিপথাৰ দখল কৰি তেওঁলোকক ফিলিষ্টিনৰ পৰা বিতাড়িত কৰা আৰু বজাৰ আৰু ৰাস্তাঘাটসহ জনসমাৱেশ স্থানত বোমা বিস্ফোৰণ ঘটাই ফিলিষ্টিনীসকলৰ মাজত আতংক সৃষ্টি কৰি তেওঁলোকক বিতাড়নৰ কাম ত্বৰান্বিত কৰা আছিল হাগানাহ বাহিনীৰ কাম।

দ্বিতীয় বিশ্বযুদ্ধৰ পাছত ১৯৪৭ চনত ৰাষ্ট্ৰসংঘৰ সাধাৰণ পৰিষদে ফিলিস্তিনী ভূখণ্ডক দ্বিখণ্ডিত কৰা সংক্ৰান্তৰ ১৮১ নং প্ৰস্তাৱ গৃহীত কৰে। ৰাষ্ট্ৰসংঘই ফিলিষ্টিনক দ্বিখণ্ডিত কৰাৰ প্ৰস্তাৱৰ অনুমোদন জনাই নিজ মাতৃভূমিৰ মাত্ৰ ৪৫ শতাংশ ফিলিষ্টিনীসকলৰ বাবে ৰাখি বাকী ৫৫ শতাংশ ভূমি ইহুদীবাদীসকলৰ হাতত এৰি দিয়াৰ সিদ্ধান্ত লয়। এইদৰে ১৯৪৮ চনৰ ১৪ মেত ইজৰাইলৰ স্বাধীনতা ঘোষণা কৰে।

লগতে চাওক

ইজৰাইলৰ দখলকৃত অঞ্চলসমূহ

তথ্য সংগ্ৰহ

শ্ৰেণী:এছিয়াৰ দেশ
*
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
প্ৰীতি জিণ্টা

প্ৰীতি জিণ্টা (জন্ম: ৩১ জানুৱাৰী, ১৯৭৫) এগৰাকী ভাৰতীয় অভিনেত্ৰী যিয়ে মূলতঃ হিন্দী ছবিত কাম কৰে। তেওঁ বলিউডৰ অন্যতম সফল অভিনেত্ৰী হিচাপে পৰিচিত।

উদ্ধৃতিসমূহ

মই মোৰ পেছাত এটা পৰিৱৰ্তন আনিব বিচাৰোঁ আৰু নতুন তথা কিবা এটা ব্যতিক্ৰমী কাম কৰিব বিচাৰোঁ। কিন্তু আৰম্ভণিতে মই নীতি-নিয়ম মানি চলিব লাগিব; মই এগৰাকী তাৰকা নহয় বৰঞ্চ এগৰাকী দক্ষ শিল্পী হিচাপে পৰিচিত হ’ব বিচাৰোঁ।
আইএমডিবি (২৭ নৱেম্বৰ ২০০৬). "Preity Zinta's famous quotes". imdb.com।

আজিৰ বলিউডৰ অংশ হবলৈ পাই মই গৌৰৱান্বিত। মই আমাৰ গীতবোৰত নৃত্য কৰিবলৈ আৰু লিপ-চিং কৰিবলৈ ভাল পাওঁ।
আইএমডিবি (২৭ নৱেম্বৰ ২০০৬). "Preity Zinta's famous quotes". imdb.com।

অভিনয় কৰিবলৈ হ’লে আপুনি যন্ত্ৰণাৰ বিষয়ে জানিব লাগিব। প্ৰেমত পৰাৰ অৰ্থ কি আৰু প্ৰত্যাখ্যাত হোৱাৰ অৰ্থ কি সেয়া আপুনি বুজিব লাগিব।
আইএমডিবি (২৭ নৱেম্বৰ ২০০৬). "Preity Zinta's famous quotes". imdb.com।

আপুনি জানে অভিনেত্ৰী হোৱাৰ আটাইতকৈ বেয়া দিশটো কি? সেয়া হ’ল সকলো সময়তে ধুনীয়া হৈ থকাৰ আৰু নিখুঁত আচৰণ কৰাৰ মানসিক চাপ। কিন্তু মই নিখুঁত নহয়, কোনো মানুহেই নিখুঁত নহয়।
আইএমডিবি (২৭ নৱেম্বৰ ২০০৬). "Preity Zinta's famous quotes". imdb.com।

প্ৰথম দেখাতেই প্ৰেম হোৱাৰ সন্দৰ্ভত: কাৰোবাৰ মুখখন চাই প্ৰেমত পৰাটো অতি উপৰুৱা কথা। মোৰ বাবে মানুহজনক আৱিষ্কাৰ কৰাৰ প্ৰয়োজন আছে। মই কেতিয়াও কাৰোবাক দেখিয়েই কৈ নিদিওঁ যে— তেৱেঁই মোৰ বাবে উপযুক্ত জন!
আইএমডিবি (২৭ নৱেম্বৰ ২০০৬). "Preity Zinta's famous quotes". imdb.com।

মই যিবোৰত আৰাম পাওঁ তাকেই পিন্ধো। মই মিলাই-জলাই পিন্ধিবলৈ ভাল পাওঁ। মই কেতিয়াবা ৰাস্তাৰ কাষৰ দোকানৰ পৰাও কিনো, কেতিয়াবা আকৌ ডাঙৰ ফেশ্বন হাউচৰ পৰাও কিনো।
ৰেডিফ (১০ অক্টোবৰ ২০০৬). "Styling Preity Zinta". rediff.com।

মই হঠাতে এই পাৰ্টিটোত অংশ ল’বলগীয়া হৈছিল আৰু মোৰ ওচৰত জোতা নাছিল। গতিকে মই গৈ ১,২০০ ইউৰো মূল্যৰ এক যোৰ জোতা কিনিছিলোঁ। মই সেই জোতাযোৰৰ ফালে চাওঁ আৰু ভাবো 'এয়া মোৰ জীৱনৰ আটাইতকৈ দামী খৰচ'।
ৰেডিফ (১০ অক্টোবৰ ২০০৬). "Styling Preity Zinta". rediff.com।

বাহ্যিক সংযোগ

শ্ৰেণী:ভাৰতীয় অভিনেত্ৰী
সমৰ্পিত আৰু বিজিত প্ৰদেশ

সমৰ্পিত আৰু বিজিত প্ৰদেশ হৈছে চনৰ পৰা ১৮৩৪ চনলৈকে ব্ৰিটিছ ইষ্ট ইণ্ডিয়া কোম্পানীয়ে শাসন কৰা উত্তৰ ভাৰতৰ এটা অঞ্চল। ই অধুনা ভাৰতীয় প্ৰজাতন্ত্ৰৰ অৱধৰ লক্ষ্ণৌ আৰু ফৈজাবাদ সংমণ্ডল বাদি দি উত্তৰ প্ৰদেশ ৰাজ্য়ৰ প্ৰায় সমস্ত অঞ্চল আৰু দিল্লীৰ ভূখণ্ডক লৈ গঠিত হৈছিল। ১৮১৬ চনৰ পিছত কুমাওঁ সংমণ্ডল আৰু লগতে উত্তৰাখণ্ড ৰাজ্যৰ গড়ৱাল সংমণ্ডলৰ এটা বৃহৎ অংশ অন্তৰ্ভুক্ত কৰা হৈছিল। ১৮৩৬ চনত এই অঞ্চলটো উত্তৰ-পশ্চিম প্ৰদেশলৈ (এজন লেফটেনেণ্ট-গৱৰ্ণৰৰ অধীনত) আৰু ১৯০৪ চনত আগ্ৰা আৰু অৱধ সংযুক্ত প্ৰদেশৰ অন্তৰ্গত আগ্ৰা প্ৰদেশত পৰিণত হয়। ইয়াৰ বাবে কিছুমান অস্থায়ী ব্যৱস্থা গ্ৰহণ কৰা হৈছিল। কিন্তু ই কাৰ্যকৰ নোহোৱাত ১৮৩১ চনত এই অঞ্চলৰ বাবে এখন স্বতন্ত্ৰ ৰাজহ ব'ৰ্ড আৰু পৃথক সদৰ দেৱানী আৰু নিজামত আদালত (মুখ্য দেৱানী আৰু ফৌজদাৰী আদালত) গঠন কৰা হয়। ১৮৩৩ চনত ব্ৰিটিছ সংসদে এখন আইন গৃহীত কৰে। এই আইনখনৰ যোগেদি "সমৰ্পিত আৰু বিজয়ী প্ৰদেশ" সমূহক লৈ আগ্ৰা প্ৰেচিডেঞ্চিৰ সৃষ্টি কৰা হৈছিল। নতুন প্ৰেচিডেঞ্চিৰ বাবে এজন নতুন গৱৰ্ণৰো নিযুক্তি দিয়া হয়। কিন্তু এই পৰিকল্পনা কাৰ্যকৰী নহ'ল। গতিকে ১৮৩৫ চনত ব্ৰিটিছ সংসদে আন এখন আইন গৃহীত কৰি সেই অঞ্চলটোক উত্তৰ-পশ্চিম প্ৰদেশ হিচাপে নিৰ্ধাৰণ কৰি প্ৰদেশখনৰ বাবে লেফটেনেণ্ট গৱৰ্ণৰৰ পদ সৃষ্টি কৰে। ১৮৩৬ চনত প্ৰথম লেফটেনেণ্ট গৱৰ্ণৰ চাৰ্লছ মেটকাফ নিযুক্তি দিয়া হয়।

লগতে চাওক

ভাৰতত কোম্পানীৰ শাসন
আগ্ৰা আৰু অৱধ সংযুক্ত প্ৰদেশ

টোকা

তথ্যউৎস

গ্ৰন্থপঞ্জী

শ্ৰেণী:ব্ৰিটিছ শাসিত ভাৰতৰ প্ৰশাসনিক বিভাগ
লীলা মিশ্ৰা

লীলা মিশ্ৰা (১ জানুৱাৰী ১৯০৮ – ১৭ জানুৱাৰী ১৯৮৮) আছিল এগৰাকী ভাৰতীয় অভিনেত্ৰী। তেওঁ পাঁচ দশকজুৰি দুইশতাধিক হিন্দী চলচ্চিত্ৰত অভিনয় কৰিছিল। তেওঁ বিশেষকৈ কাকী (খুৰী) বা মাউছী (মাহী) ধৰণৰ চৰিত্ৰত অভিনয় কৰাৰ বাবে জনপ্ৰিয় হৈছিল।

তেওঁ বিশেষভাৱে পৰিচিত হৈ পৰে সুপ্ৰসিদ্ধ চলচ্চিত্ৰ শোলে (১৯৭৫)ত কৰা “মাউছী” চৰিত্ৰটোৰ বাবে। ইয়াৰ উপৰিও তেওঁ দিল সে মিলেঁ দিল (১৯৭৮), বাতোঁ বাতোঁ মে (১৯৭৯) আদি চলচ্চিত্ৰত অভিনয় কৰে। ৰাজেশ খান্না অভিনীত পলকোঁ কি ছাঁও মে, মাঁ কা আঁচল, মেহবুবা, আৰু অমৰ প্ৰেম আদি ছবিতো তেওঁ গুৰুত্বপূৰ্ণ চৰিত্ৰত অভিনয় কৰিছিল।

ৰাজশ্ৰী প্ৰডাক্‌ছনছৰ জনপ্ৰিয় চলচ্চিত্ৰসমূহ যেনে গীত গাতা চল (১৯৭৫), নদিয়া কে পাৰ (১৯৮২) আৰু অবোধ (১৯৮৪)তো তেওঁ স্মৰণীয় অভিনয় আগবঢ়ায়।

তেওঁৰ অভিনয় জীৱনৰ সৰ্বোৎকৃষ্ট অভিনয় বুলি বিবেচিত হৈছে নানী মা (১৯৮১) চলচ্চিত্ৰত কৰা অভিনয়, যাৰ বাবে তেওঁ ৭৩ বছৰ বয়সত শ্ৰেষ্ঠ অভিনেত্ৰী বঁটা লাভ কৰিছিল।

ব্যক্তিগত জীৱন

লীলা মিশ্ৰাৰ বিবাহ হৈছিল ৰাম প্ৰসাদ মিশ্ৰাৰ সৈতে, যিজন নীৰৱ চলচ্চিত্ৰ যুগত কৰ্মৰত এজন চৰিত্ৰ অভিনেতা আছিল। তেওঁ অত্যন্ত কম বয়সতে, প্ৰায় বাৰ বছৰ বয়সতে বিবাহ পাশত আৱদ্ধ হৈছিল। সতৰ বছৰ বয়সলৈকে তেওঁৰ দুগৰাকী কন্যা সন্তান হৈছিল। লীলা মিশ্ৰাৰ জন্মস্থান আছিল জেইচ, ৰায়বেৰেলী অঞ্চলত, আৰু তেওঁ লগতে তেওঁৰ স্বামী দুয়োয়ে জমিদাৰ পৰিয়ালৰ আছিল।

কৰ্মজীৱন

লীলা মিশ্ৰাক প্ৰথমে চিনাক্ত কৰিছিল মামা শিণ্ডে নামৰ এজন ব্যক্তিয়ে, যিজনে দাদাচাহেব ফাল্কেৰ নাচিক চিনিটোনত কাম কৰিছিল। তেওঁ লীলা মিশ্ৰাৰ স্বামীক পতিয়ন নিয়াই তেওঁক চলচ্চিত্ৰত অভিনয় কৰাবলৈ অনুৰোধ কৰে। সেই সময়ত চলচ্চিত্ৰ উদ্যোগত মহিলা অভিনেত্ৰীৰ অত্যন্ত অভাৱ আছিল, যাৰ ফলস্বৰূপে পাৰিশ্ৰমিকৰ ক্ষেত্ৰতো ইয়াৰ প্ৰতিফলন দেখা গৈছিল। নাসিকত শ্বুটিঙৰ সময়ত ৰাম প্ৰসাদ মিশ্ৰাক মাহে ১৫০ টকা দিয়া হৈছিল, আনহাতে লীলা মিশ্ৰাক মাহে ৫০০ টকাৰ প্ৰস্তাৱ দিয়া হৈছিল। তথাপি, কেমেৰাৰ আগত দুয়োয়ে সন্তোষজনক প্ৰদৰ্শন কৰিব নোৱাৰাত তেওঁলোকৰ চুক্তি বাতিল কৰা হয়।

তাৰ পিছত তেওঁলোকলৈ অহা পৰৱৰ্তী সুযোগটো আছিল কলহাপুৰৰ মহাৰাজাৰ মালিকানাধীন এখন কোম্পানীৰ দ্বাৰা প্ৰস্তুত কৰা চলচ্চিত্ৰ ভিখাৰিণী। কিন্তু সংলাপ কওঁতে সহ-অভিনেতাক আলিঙ্গন কৰিব লগা দৃশ্যটোত অভিনয় কৰিবলৈ অস্বীকাৰ কৰাৰ বাবে লীলা মিশ্ৰাই এই সুযোগটোও হেৰুৱাব লগা হয়।

পিছলৈ তেওঁ হোনহাৰ নামৰ আন এখন চলচ্চিত্ৰত একে ধৰণৰ সমস্যাৰ সন্মুখীন হয়। এই ছবিখনত তেওঁ শাহু মোদকৰ বিপৰীতে নায়িকা হিচাপে অভিনয় কৰাৰ কথা আছিল আৰু আলিঙ্গনৰ দৃশ্যত অভিনয় কৰিবলৈ কোৱা হৈছিল, যাক তেওঁ দৃঢ়ভাৱে অস্বীকাৰ কৰে। আইনীভাৱে কোম্পানীটো দুৰ্বল অৱস্থাত থাকিবলৈ তেওঁক ছবিখনৰ পৰা বাদ দিব নোৱাৰিলে। ফলত তেওঁক মোদকৰ মাতৃৰ চৰিত্ৰটো দিয়া হয়, যিটো চৰিত্ৰই দৰ্শকৰ মাজত তৎক্ষণাৎ জনপ্ৰিয়তা লাভ কৰে। ইয়াৰ ফলতেই মাত্ৰ ১৮ বছৰ বয়সতেই তেওঁ মাতৃ চৰিত্ৰত অভিনয় আৰম্ভ কৰে।

তেওঁ প্ৰথম ভোজপুৰী চলচ্চিত্ৰ গংগা মাইয়া তোহে পিয়াৰী চঢ়াইবো (১৯৬২)-তো অভিনয় কৰিছিল, য’ত কুমকুম, হেলেন আৰু নাজিৰ হুছেইনো অভিনীত হৈছিল।

তেওঁৰ অভিনয় চৰিত্ৰসমূহ মাতৃ, সদয় অথবা কুটিল পেহী, লগতে হাস্যৰসাত্মক চৰিত্ৰলৈকে বিস্তৃত আছিল।

মৃত্যু

১৯৮৮ চনৰ ১৭ জানুৱাৰী তাৰিখে, বোম্বাইত হৃদৰোগত আক্ৰান্ত হৈ লীলা মিশ্ৰাৰ মৃত্যু হয়। সেই সময়ত তেওঁৰ বয়স আছিল আশী বছৰ।

বাহ্যিক সংযোগ

Leela Mishra at Bollywood Hungama
Leela Mishra Filmography at Upperstall

তথ্যসূত্ৰ

শ্ৰেণী:ভাৰতীয় চলচ্চিত্ৰ অভিনেত্ৰী
অনন্ত কন্দলি

অনন্ত কন্দলি ষোড়শ শতিকাৰ এগৰাকী অসমীয়া বৈষ্ণৱ কবি আছিল। তেওঁ শ্ৰীমন্ত শঙ্কৰদেৱৰ শিষ্য আছিল। অনন্ত কন্দলিয়ে নিজে ভাগৱতৰ ষষ্ঠ স্কন্ধ আৰু দশম স্কন্ধৰ অনুবাদ প্ৰসঙ্গত নিজৰ আত্মপৰিচয় দিছে। সেই বিৱৰণ অনুসৰি তেওঁৰ ঘৰ অসমৰ হাজোত। দেউতাকৰ নাম ৰত্ন পাঠক। জন্মসূত্ৰে ব্ৰাহ্মণ অনন্ত কন্দলিৰ প্ৰকৃত নাম আছিল হৰিচৰণ। পিছলৈ তৰ্ক শাস্ত্ৰত ব্যুৎপত্তি লাভ কৰি অনন্ত কন্দলি নাম লাভ কৰে। পিছলৈ চন্দ্ৰভাৰতী, ভাগৱতাচাৰ্য, ভাগৱত ভট্টাচাৰ্য আদি বিভূষণেৰে বিভূষিত হয়

উদ্ধৃতি

কুমৰ হৰণ

উৎস

বাহ্যিক সংযোগ

শ্ৰেণী:অসমীয়া কবি
চীনা ৱিকিপিডিয়া

চীনা ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চীনা সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত চীনা ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

চীনা ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
পৰী (ইউৰোপীয় লোককথা)

পৰী (ইংৰাজী: fairy, fay, fae, fey, fair folk, বা faerie বুলিও কোৱা হয়) হৈছে ইউৰোপীয় সংস্কৃতিৰ লোককথাত বৰ্ণিত এক প্ৰকাৰৰ পৌৰাণিক সত্তা বা কিংবদন্তিমূলক জীৱ। এই পৰীক প্ৰায়ে আধ্যাত্মিক, অতিপ্ৰাকৃতিক বা অপ্ৰাকৃতিক গুণ বিশিষ্ট নৃগোষ্ঠীয় আত্মাৰ এটা ৰূপ বুলি বৰ্ণনা কৰা হয়।

পৰীৰ কথা আৰু উৎপত্তি সম্পৰ্কীয় কোনো একক উৎস নাই, বৰঞ্চ ই পৃথক পৃথক উৎসৰ পৰা পোৱা লোকবিশ্বাসৰ সংকলন। পৰীৰ উৎপত্তিৰ বিষয়ে বিভিন্ন লোক তত্ত্বৰ ভিতৰত আছে খ্ৰীষ্টান পৰম্পৰাৰ পদচ্যুত দেৱ-দূত বা দানৱ হিচাপে, পৌত্তলিকতাবাদৰ বিশ্বাসত দেৱতা হিচাপে, মৃতকৰ আত্মা, মানুহৰ প্ৰাগঐতিহাসিক পূৰ্বসূৰী বা প্ৰকৃতিৰ আত্মা হিচাপে বৰ্ণনা কৰা হয়।

কেতিয়াবা যাদুকৰী শক্তি আৰু কৌশলৰ থকা কেৱল মানুহৰ দৰে মুখাৱয়বৰ নিৰ্দিষ্ট যাদুকৰী জীৱৰ ক্ষেত্ৰতহে পৰী শব্দটো প্ৰযোজ্য হৈ আহিছে। আনহাতে কেতিয়াবা গবলিন আৰু গ্নোমৰ দৰে যিকোনো যাদুকৰী জীৱৰ বৰ্ণনা কৰিবলৈ ব্যৱহাৰ কৰা হয়। পৰীক কেতিয়াবা বিশেষণ হিচাপেও ব্যৱহাৰ কৰা হয়, যাৰ অৰ্থ "যাদুকৰী"ৰ সমতুল্য। এই সত্তাবোৰৰ উৎপত্তি স্থানক পৰীৰ দেশৰ বুলি কোৱা হয়।

পৰী সম্পৰ্কে থকা এটা কিংবদন্তিৰ মতে সুৰক্ষামূলক ব্যৱস্থাৰ দ্বাৰা পৰীক আঁতৰাই ৰখাৰ প্ৰয়োজনীয়তাৰ কথা কোৱা হয়। এনে কিছুমান ব্যৱস্থা হৈছে গীৰ্জাৰ ঘণ্টা, ভিতৰৰ পৰা বাহিৰলৈ উলিয়াই কাপোৰ পিন্ধা আৰু খাদ্য আদি। পৰীবোৰে কেতিয়াবা কিছুমান নিৰ্দিষ্ট স্থানত আক্ৰমণ কৰে আৰু ধনগুলৈ (will-o'-the-wisps) ব্যৱহাৰ কৰি ভ্ৰমণকাৰীক বিপথে পৰিচালিত কৰে বুলিও ভবা হৈছিল। আধুনিক চিকিৎসা বিজ্ঞানৰ আবিৰ্ভাৱৰ আগতে অসুস্থতা, বিশেষকৈ যক্ষ্মা আৰু জন্মগত বিকৃতিৰ বাবে প্ৰায়ে পৰীক দোষাৰোপ কৰা হৈছিল।

লোককথাৰ উৎপত্তিৰ উপৰিও পৰী নবজাগৰণ যুগৰ সাহিত্য আৰু ৰোমাণ্টিক শিল্পৰ এটা সাধাৰণ বৈশিষ্ট্য আছিল আৰু ভিক্টোৰিয়ান আৰু এডৱাৰ্ডিয়ান যুগত যুক্তৰাজ্যত বিশেষভাৱে জনপ্ৰিয় আছিল। কেলটিক পুনৰুজ্জীৱনত (Celtic Revival) পৰীকো কেলটিক সাংস্কৃতিক ঐতিহ্যৰ এক নীতিগত অংশ হিচাপে প্ৰতিষ্ঠা কৰা দেখা গৈছিল।

ব্যুৎপত্তি

পৰীৰ ইংৰাজী ফে’ৰী (fairy) শব্দটো উৎপত্তি হৈছে প্ৰাক-আধুনিক ইংৰাজী faerie শব্দৰ পৰা, যাৰ অৰ্থ হৈছে 'পৰীৰ ৰাজ্য'। অন্যহাতে Faerie শব্দটো faie শব্দৰ লগত -erie প্ৰত্যয় যোগ হৈ সৃষ্টি হোৱা পুৰণি ফৰাচী faierie শব্দৰ পৰা উদ্ভৱ হৈছে।

পুৰণি ফৰাচী ৰোমাণ্টিকতাবাদ মতে ফেই বা ফি হৈছে যাদু বিদ্যাত পাকৈত মহিলা, আৰু যিয়ে শব্দ, শিল আৰু বনৌষধিৰ শক্তি আৰু গুণ জানিছিল।

“এটা ভ্ৰম বা মোহ; পৰীৰ দেশ; সামূহিকভাৱে সেই দেশৰ বাসিন্দাসকল; ফেয়াৰী নাইটৰ দৰে কোনো ব্যক্তি” আদিক প্ৰতিনিধিত্ব কৰিবলৈ Fairy ব্যৱহাৰ কৰা হৈছিল।

বিৱৰণ

পৰীক সাধাৰণতে দেখাত মানুহৰ আৰু যাদুকৰী শক্তি থাকে বুলি বৰ্ণনা কৰা হয়। যুগ যুগ ধৰি অতি ক্ষুদ্ৰৰ পৰা মানুহৰ সমানলৈকে বিভিন্ন আকাৰৰ পৰীৰ বিৱৰণ পোৱা গৈছে। এই সৰু আকাৰৰ পৰীবোৰ স্থিৰ নহয়, যাদুকৰীভাৱে অনুমানহে কৰিব পাৰি। কিছুমান সৰু পৰীয়ে নিজৰ আকৃতি বৃদ্ধি কৰিব পাৰিছিল। অৰ্কনেই দ্বীপৰ (Orkney Islands) পৰীবোৰ চাপৰ, গাঢ় ধূসৰ ৰঙৰ সাজ-পোছাক পিন্ধা আৰু কেতিয়াবা কৱচ পিন্ধা বুলি বৰ্ণনা কৰা হৈছিল। কিছুমান লোককথাত পৰীবোৰৰ চকু সেউজীয়া। কিছুমান পৰীৰ চিত্ৰণত জোতা পিন্ধি দেখা গৈছে, আন কিছুমানত খালী ভৰিৰে দেখা গৈছে। ভিক্টোৰিয়ান আৰু পিছৰ শিল্পকৰ্মত ডেউকা সাধাৰণতে দেখা যায় যদিও লোককথাত ডেউকা বিৰল; পৰীবোৰে যাদুৰ দ্বাৰা উৰিছিল, কেতিয়াবা ৰেগৱৰ্ট (ragwort) নামৰ এবিধ উদ্ভিদৰ কাণ্ডত বা চৰাইৰ পিঠিত বহিছিল। আধুনিক চিত্ৰকল্পত দেখা পোৱা পৰীবোৰৰ প্ৰায়ে জিঞা বা পখিলাৰ দৰে পাখি থকা দেখা যায়।

তথ্য সংগ্ৰহ

শ্ৰেণী:লোককথা
শ্ৰেণী:কিংবদন্তিমূলক জীৱ